Irani, temë debati në takimin e G-20 në Japoni
Aleatët e Shteteve të Bashkuara bëjnë thirrje për çtensionim të situarës me Iranin
Irani pritet të jetë një nga temat kryesore të takimit G-20 në Japoni, ku udhëheqësit e vendeve të industrializuara takohen të premten dhe të shtunën në samitin e përvitshëm. Ndërkohë, diplomatët amerikanë dhe iranianë u takuan me homologët evropianë në përpjekjet për të gjetur një zgjidhje politike për krizën që lindi pasi Shtetet e Bashkuara braktisën marrëveshjen ndërkombëtare bërthamore të vitit 2015 me Iranin. Tensionet amerikane me Iranin po ashtu u trajtuan në takimin e NATO-s në Belgjikë një ditë më parë. Ministrat e mbrojtjes të vendeve anëtare në NATO zhvilluan një takim dy ditor në Bruksel për të trajtuar çështjet themelore të sigurisë, përfshi kërcënimin bërthamor nga Irani. Shefi amerikan i mbrojtjes në detyrë, Mark Esper, tha se regjimi ka mbjellë kaos dhe konflikt në Lindjen e Mesme për 40 vjet dhe duhet të ndalet. Tensionet mes Shteteve të Bashkuara dhe Iranit u përshkallëzuar javën e shkuar pasi Irani rrëzoi një dron amerikan, duke thënë se shkeli hapësirën ajore. Uashingtoni i mohon akuzat duke thënë se nuk dëshiron luftë me Iranin. Sekretari i Përgjithshëm i NATO-s Jens Stoltenberg: Në vend të reagimit ushtarak, Uashingtoni përdori sanksionet ekonomike ndaj Iranit. Brian Hook është përfaqësues i posaçëm amerikan për Iranin. Udhëheqësit iranianë kanë reaguar me zemërim ndaj sanksioneve që kanë dëmtuar ekonominë e tyre duke i quajtur akte lufte. Abbas Araghchi është Zëvendësministër i Jashtëm i Iranit. Një luftë me Iranin nuk ka mbështetje as brenda dhe as jashtë vendit. Presidenti francez Emmanual Macron e bëri këtë të qartë me të mbërritur në Osaka. “Duhet të arrijmë uljen e tensioneve me Iranin dhe të vazhdojmë politikën e sigurisë në gadishullin korean.” Ligjvënësit amerikanë po shqyrtojnë një legjislacion që do të kërkonte miratimin e Kongresit për një sulm ushtarak ndaj Iranit.